Amerikaanse onderwyser glo in Oos-Kaap verkragArgieffoto Ao. Gerda Swart, polisiewoordvoerder, het gesê die vrou, wat ŉ onderwyser by ŉ Amerikaanse skool in Gauteng is, het die middag omstreeks 12:00 in die area gaan draf. “Sy is deur twee onbekende mans oorval, wat haar in die bosse in gesleep het en haar verkrag het,” het Swart gesê. Die vrou het die saak by die polisie aangemeld. Die verdagtes, onderskeidelik 25 en 26 jaar oud, is enkele ure daarna om 19:30 in die omgewing vasgetrek. “Hulle sal Woensdag in die Stormsrivier-landdroshof op aanklagte van verkragting verskyn,” het Swart gesê. Brig. Neil Jantjies, bevelvoerder in Humansdorp, het die polisiebeamptes geloof omdat die verdagtes so vinnig in hegtenis geneem is. “Die voorkoming van misdaad teen vroue en kinders is ŉ prioriteit vir die SAPD en ons sal geen steen onaangeraak laat wanneer sulke sake ondersoek word nie,” het hy gesê.